### 10.    Drøftelse af plan for servicering af turistfaciliteter på kommunens strande og havne

**Åbent**

Sagsnr.: 326-2017-1415        J.nr.: 82.00.00           Dokumentnr.:
326-2017-6779

**Sagstype**

Drøftelse.

**Resume og sagens baggrund**

I budgetaftalen 2017-2020 er der indskrevet et ønske (H19)
om, at der fremlægges en plan for servicering af turistfaciliteterne på
kommunens strande og havne. Planen fremlægges på planseminaret i marts 2017.

I budgetaftalen er driftsbudgettet til opgaven forøget med
200.000 kr. Planen vil afspejle dette.

**Indstillinger**

Chefen for Vej, Ejendom og Affald indstiller,

1. at principperne
for planen drøftes

2. at
prioriteringen af det forøgede driftsbudget drøftes.

**Behandling**

Teknik- og Miljøudvalget.

**Sagsfremstilling**

Ifølge budgetaftalen for 2017-2020 skal derpå planseminaret
i 2017 fremlægges en plan for servicering af turistfaciliteter på kommunens
strande og havne. Samtidig er driftsbudgettet til opgaven forøget med 200.000
kr. årligt.

Det tekniske område servicerer offentlige toiletter og
skraldespande med videre på strande og havne i kommunen.

En væsentlig del af serviceringen består af rengøring af
toilet- og badefaciliteter samt tømning af skraldespande og oprydning generelt.

Det nuværende serviceniveau består i daglig rengøring i hverdagene
i sæsonen fra påskeferien til og med efterårsferien. Skraldespande tømmes efter
behov afhængig af sæson. Else Toft rengøres en gang ugentligt i perioden
1. maj - 30. september. Derudover serviceres blå flag-faciliteter,
redningsposter, badebroer med videre.

Det forøgede driftsbudget giver mulighed for at hæve
serviceniveauet på både rengøring og tømning af skraldespande. Det giver
anledning til at overveje følgende principper:

· Forlængelse af servicesæsonen

· Mere rengøring inden for sæsonen

Uffe Schou

· Hyppigere tilsyn og tømning af skraldespande i sæsonen

Det tekniske område foreslår, at der arbejdes videre med at
sikre weekendrengøring på udvalgte offentlige toiletter og badefaciliteter samt
eventuelt strandtoiletter. Der vurderes at være perioden i højsæsonen, hvor der
er et behov for en højere rengøringsfrekvens på nogle lokaliteter. Det samme
gælder tilsyn og tømning af skraldespande på strande og havne.

Næste skridt er at foretage en prioritering af de
lokaliteter, kommunen har ansvaret for.

Der vurderes at være et større behov på faciliteter placeret
på havne frem for faciliteter placeret på strande.

Det tekniske område foreslår, at der prioriteres
weekendrengøring samt øget tilsyn og tømning af skraldespande på de mest
besøgte havne. Derudover prioriteres det samme på de mest besøgte strande.

Forslagene til prioriteringer har været koordineret med
havneområdet med hensyn til turistfaciliteterne på de kommunale havne.

På planseminaret i marts 2017 fremlægges en konkret plan for
udvidelsen af serviceniveauet på strande og havne med virkning fra sæson 2017.

**Økonomiske konsekvenser**

Serviceniveauet på turistfaciliteter på kommunens strande og
havne forøges med et niveau svarende til det fremtidige driftsbudget, der er
forøget med 200.000 kr.